Document ID: /roh_data/filtered/fineweb-2-filterrobots_roh.jsonl.gz/64067

Mintga chor s’identifitgescha cun sia vallada, sia patria. E mintga vallada porscha in dachasa a differents chors. En questa seria sa metta «Noss Chors» sin viadi atras las vals da noss chantun e fa visita ad els. Oz visitain nus il Surses. Quel s’extenda da Casti enfin il Pass dal Güglia. Era qua èn insaquants chors sa chasads.
Il num Surses sa cumpona dals dus pleds «Sur» e «Ses». «Ses» è latin per crap ni grip. Cun Ses è manegià il Crap Ses tranter Casti e Cunter. Per tudestg vegn la vallada era numnada Oberhalbstein.
En noss archiv da musica èn da chattar nundumbraivlas registraziuns da chors - en spezial chors rumantschs e grischuns.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.